مسرح الازبكيه (حاليا المسرح القومى) كان اسمه تياترو حديقة «الازبكيه» بوسط القاهره, امر بانشائه الخديوى اسماعيل عشان يكون جنب دار الاوبرا اللى صمم معمارها و معمار المسرح مهندس ايطالى, ضمن استعانة الخديو اسماعيل بالمهندسين الايطاليين, جنب الفرنسيين, لتحقيق حلمه اللى كان بيهدف يخلى القاهره شبه بالعواصم الاوربيه فى كل حاجه, و عشان كده استعان بالمهندس الفرنسى اللى صمم حدائق التيوليرى فى باريس لتصميم حديقة الازبكيه, بعد ردم بركتها الشهيره, و بنا الاوبرا اللى كلف الموسيقار الايطالى فيردى يكتب اوبرا خاصه بمناسبة افتتاحها, ضمن حفلات افتتاح قناة السويس سنة 1869. بوابة المسرح بتودى لباحه واسعه, بتدخلها سيارات نجوم العرض المقدم. صالة المسرح شبه صالة الاوبرا فى تصميمها, و فى زخارفها الدهبيه. المسرح من جوا, خصوصا و انت شايفه من فوق التياترو, قريب من زخارف السقف و مقرنصاته الدهبيه, و مقاصيره العليا و المحيطه بالمسرح زى السور البيضاوى الشكل, فيه «بنوارا» خاص, بيحمل التاج المصرى مدهب, هوا البنوار الملكى و لسا فيه للليوم لوحه رخاميه بتحمل اسماء مديرى المسرح. بدا الخديو اسماعيل انشاءه فى 22 نوفمبر 1867 وافتتح فى 4 يناير 1868 تحت اداره الخواجه منسى.